section_heading: Vladavina
paragraph_text: Po dolasku na vlast, 1780. godine, Josip II. je počeo s brojnim i radikalnim reformama. Kao i njegova majka, držao se načela prosvijećenog apsolutizma,<ref>Derek Beale, Joseph 11: Against the World, 1780-1790, Cambridge University Press, 2009 provodeći svoju vladavinu uz stav da vladar treba činiti dobro narodu čak i kada to narod neće, te bez obzira na to što narod ne doživljava da je "dobro" baš ono što vladar dobrim smatra. Makar se za ulogu vladara dugo i temeljito pripremao, nije naučio na razborit način poštovati mišljenje svojih podanika - ni onih najvišeg obrazovanja i društvenog statusa, a pogotovo ne onih s dna socijalne ljestvice. Njegove reforme bile su izrazito radikalne i nepopularne u svim socijalnim slojevima, te su mu donijele velik broj političkih oponenta, što je na koncu rezultiralo povlačenjem gotovo svih reformi.